La sensibilització i l'educació ambiental són instruments especialment útils a l'hora de promoure el canvi social de mentalitat que demana la transició de la societat catalana cap al desenvolupament sostenible.
Les actuacions de sensibilització i educació ambiental que duen a terme per iniciativa pròpia les entitats ambientals coadjuven en els esforços que fa en el mateix sentit l'Administració pública.
És per això que la Generalitat de Catalunya contribueix a finançar-les per mitjà de la Direcció General de Polítiques Ambientals i Medi Natural de la Secretaria de Medi Ambient i Sostenibilitat del Departament de Territori i Sostenibilitat.
El juliol de 2015, el Departament de Territori i Sostenibilitat va presentar públicament el segon Pla de suport al tercer sector ambiental de Catalunya 2015-2018, l'objectiu del qual és donar més valor social a la tasca que es porta a terme des de cadascuna de les entitats ambientals, reconeixent la seva feina i la seva contribució a la gestió del territori.
Aquest pla s'estructura en cinc eixos d'actuació que es consideren estratègics per al tercer sector ambiental i que es desenvolupen en 17 mesures d'actuació.
Com que en aquestes mesures es preveu fomentar les aliances entre entitats; promoure una estructuració del sector més eficient i millorar-ne el finançament, i atès l'èxit de la convocatòria anterior, el Departament de Territori i Sostenibilitat considera necessari continuar afavorint la col·laboració entre entitats per promoure el treball en xarxa i la coordinació dins del tercer sector.
En aquest sentit, el Departament té la voluntat de continuar fomentant la col·laboració d'entitats en la concepció, l'organització i l'execució d'actuacions de sensibilització i educació ambiental, enfortint així la seva capacitat operativa, mitjançant una línia específica de les subvencions que regula aquesta Ordre, destinada al finançament de projectes en què participin de manera conjunta dues o més entitats.
El fet que el propòsit d'aquesta línia de subvencions sigui enfortir la capacitat operativa de les entitats que formen el tercer sector ambiental de Catalunya, les quals tenen en la protecció i la millora del medi ambient la seva finalitat principal, comporta que les associacions empresarials, els col·legis professionals i els sindicats no hi puguin optar com a beneficiaris, ja que les seves finalitats principals són d'una altra naturalesa.
La Llei 19/2014, del 29 de desembre, de transparència, accés a la informació pública i bon govern (DOGC núm. 6780, de 31.12.2014) estableix que les bases de convocatòria de subvencions han d'incloure els principis ètics i les regles de conducta als quals les persones beneficiàries han d'adequar l'activitat.
L'Ordre ECO/172/2015, de 3 de juny, sobre les formes de justificació de les subvencions (DOGC núm. 6890, d'11.6.2015), va establir que les bases reguladores de les subvencions que fossin vigents en la data de l'entrada en vigor d'aquesta Ordre s'hi havien d'adaptar.
La Llei 17/2015, del 21 de juliol, d'igualtat efectiva de dones i homes (DOGC núm. 6919, de 23.7.2015), determina que les empreses i entitats sol·licitants han de presentar, juntament amb la sol·licitud de l'ajut, una declaració responsable del fet de no haver estat mai objecte de sancions administratives fermes ni de sentències fermes condemnatòries.
La Llei 39/2015, d'1 d'octubre, del procediment administratiu comú de les administracions públiques (BOE núm. 236, de 2.12.205) estableix els col·lectius que estan obligats a relacionar-se a través de mitjans electrònics amb l'Administració pública per a la realització de qualsevol tràmit d'un procediment administratiu.
L'article 103.1.f) del Decret 277/2016, de 2 d'agost, de reestructuració del Departament de Territori i Sostenibilitat, atribueix a la Direcció General de Polítiques Ambientals i Medi Natural les funcions de promoure plans, programes i activitats adreçades a la promoció, l'educació, la recerca i la formació ambiental i vetllar per la coordinació de l'acció pública de la Secretaria de Medi Ambient i Sostenibilitat i els òrgans que té adscrits, els de l'Administració de la Generalitat i els ens locals de Catalunya en aquestes matèries.
Atès l'Acord GOV/85/2016, de 28 de juny, pel qual s'aprova la modificació del model tipus de bases reguladores aprovat per l'Acord GOV/110/2014, de 22 de juliol, pel qual s'aprova el model tipus de bases reguladores dels procediments per a la concessió de subvencions, en règim de concurrència competitiva, tramitats per l'Administració de la Generalitat i el seu sector públic;
Per això, d'acord amb les previsions del capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, així com els preceptes de caràcter bàsic de la Llei 38/2003, de 17 de novembre, general de subvencions i del seu Reglament, aprovat pel Reial decret 887/2006, de 21 de juliol, i la resta de normativa aplicable;
S'aproven les bases reguladores per a la concessió de subvencions a entitats sense ànim de lucre del tercer sector ambiental de Catalunya per al finançament d'actuacions i projectes d'educació i sensibilització ambiental, les quals consten als annexos d'aquesta Ordre.
Resta derogada l'Ordre TES/224/2014, de 18 de juliol, per la qual s'aproven les bases reguladores de les subvencions a entitats sense ànim de lucre del tercer sector ambiental de Catalunya per al finançament d'actuacions i projectes d'educació i sensibilització ambiental (DOGC núm. 6672, de 25.7.2014).
Barcelona, 12 de setembre de 2017
Aquesta línia de subvencions té per objecte el foment d'actuacions d'educació i sensibilització ambiental realitzades per entitats sense ànim de lucre del tercer sector ambiental de Catalunya.
2.1 Són subvencionables les actuacions d'educació i sensibilització ambiental que es determinen a cada convocatòria.
Així mateix, no són subvencionables les actuacions que es determinin en la convocatòria corresponent.
2.2 El període d'execució de l'actuació és el que, a aquests efectes, s'indica en la convocatòria corresponent.
L'òrgan concedent pot ampliar aquest termini, a petició de l'entitat beneficiària, si aquesta acredita, en els termes i les condicions previstos a l'article 32 de la Llei 39/2015, d'1 d'octubre, del procediment administratiu comú de les administracions públiques la impossibilitat d'executar l'actuació dins del termini previst per causes justificades que no li siguin directament imputables.
Aquesta ampliació de termini no pot excedir la meitat del termini inicial i es pot concedir sempre que no es perjudiquin drets de tercers.
3.1 Poden optar a les subvencions regulades en aquestes bases les entitats sense ànim de lucre del tercer sector ambiental de Catalunya que es determinin en la convocatòria corresponent.
3.2 Per poder optar a les subvencions, les persones jurídiques esmentades han de tenir la seu o una delegació a Catalunya, exercir-hi la seva activitat i cal que en els seus estatuts consti que tenen com a finalitat principal la protecció i la millora del medi
3.3 Les associacions empresarials, els col·legis professionals i els sindicats no poden optar com a beneficiaris a les subvencions regulades en aquesta Ordre.
4.1 Per obtenir la condició de beneficiàries de les subvencions, les entitats sol·licitants han de complir els requisits següents:
a) No trobar-se en cap de les circumstàncies que preveu l'article 13 de la Llei 38/2003, de 17 de novembre, general de subvencions.
c) Declarar sobre si s'han demanat i/o s'han obtingut altres ajuts públics o privats per a la mateixa actuació, fent constar la relació detallada amb l'entitat concedent i la quantitat sol·licitada i/o obtinguda.
d) Complir la normativa sobre propietat intel·lectual, si la realització de l'actuació objecte de la subvenció utilitza qualsevol element susceptible de generar drets d'autor.
e) Estar legalment constituïdes i inscrites en el registre corresponent.
f) En el cas que tinguin activitat econòmica i establiments oberts al públic, complir les obligacions que estableixen els articles 32.1, 32.3 i 36.4 de la Llei 1/1998, de 7 de gener, de política lingüística.
g) En el cas que tinguin activitat econòmica sense establiments oberts al públic, complir les obligacions que estableix l'article 36.4 de la Llei 1/1998, de 7 de gener, de política lingüística.
h) En el cas que tinguin activitat econòmica i una plantilla igual o superior a 50 treballadors/ores, donar ocupació, almenys, a un 2% de treballadors/ores amb discapacitat sobre el total de treballadors/ores de l'empresa, d'acord amb el que preveu l'article 42 del Text refós de la Llei general de drets de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, o bé complir el que estableix el Reial decret 364/2005, de 8 d'abril, i el Decret 86/2015, de 2 de juny, que regulen el compliment alternatiu amb caràcter excepcional de la quota de reserva a favor de treballadors amb discapacitat, d'acord amb el que estableix l'article 92.5 del Text refós de la Llei de finances públiques de Catalunya.
i) En el cas que tinguin activitat econòmica i una plantilla igual o superior a 25 persones, indicar els mitjans, amb l'acord dels agents socials, per prevenir i detectar casos d'assetjament sexual i d'assetjament per raó de sexe i intervenir-hi als seus centres de treball.
j) En el cas de fundacions i associacions, haver adaptat els estatuts segons la disposició transitòria primera de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, i a la Llei 5/2011, del 19 de juliol, de modificació de l'anterior.
k) En el cas de fundacions, haver complert el deure de presentar els comptes anuals davant del protectorat, d'acord amb l'article 336-3 del llibre tercer del Codi civil de Catalunya, aprovat per la Llei 4/2008, de 24 d'abril.
l) En el cas d'altres persones jurídiques, haver presentat els comptes anuals d'acord amb la normativa aplicable.
m) No haver estat mai objecte de sancions administratives fermes ni de sentències fermes condemnatòries perquè han exercit o tolerat pràctiques laborals considerades discriminatòries per raó de sexe o de gènere.
n) Que el personal de l'entitat les activitats de la qual suposin l'accés i exercici a les professions, oficis i activitats que impliquin contacte habitual amb menors, disposa de les certificacions legalment establertes per no haver estat condemnat per sentència ferma per cap delicte contra la llibertat i indemnitat sexual, que inclou l'agressió i abús sexual, l'assetjament sexual, l'exhibicionisme i la provocació sexual, la prostitució i l'explotació sexual i la corrupció de menors, així com per tràfic d'éssers humans, i que, en cas que canviï alguna persona adscrita al projecte, es compromet a fer la comprovació oportuna pel que fa al cas.
4.2 Les persones sol·licitants han de complir el codi ètic següent:
Adoptar una conducta èticament exemplar; abstenir-se de portar a terme, fomentar, proposar o promoure qualsevol mena de pràctica corrupta, i posar en coneixement dels òrgans competents qualsevol manifestació d'aquestes pràctiques que, segons el seu parer, sigui present o pugui afectar el procediment.
Particularment, abstenir-se de portar a terme qualsevol acció que pugui vulnerar els principis d'igualtat d'oportunitats i de lliure concurrència.
Amb caràcter general, assumir, en l'exercici de les seves activitats, les obligacions següents:
b) No portar a terme accions que posin en risc l'interès públic.
c) No oferir ni facilitar a càrrecs o empleats públics avantatges personals o materials, ni per a ells mateixos ni per a terceres persones amb la voluntat d'incidir en un procediment d'adjudicació de la subvenció.
d) Col·laborar amb l'òrgan competent en les actuacions que aquest porti a terme per al seguiment i/o l'avaluació del compliment de les obligacions establertes en la base 19, particularment facilitant la informació que els sigui sol·licitada per a aquestes finalitats relacionades amb la percepció de fons públics.
e) Facilitar informació que la legislació de transparència imposa als adjudicataris en relació amb l'Administració, sens perjudici del compliment de les obligacions de transparència que els pertoquin de manera directa per previsió legal, en els supòsits que estableix l'article 3.4 de la Llei 19/2014, del 29 de desembre, de transparència, accés a la informació pública i bon govern.
4.3 En el cas d'incompliment dels principis ètics i de les regles de conducta establerts en la base 4.2 serà d'aplicació el règim sancionador que preveu la Llei 19/2014, del 29 de desembre, i les sancions que preveu l'article 84 pel que fa a beneficiaris d'ajuts públics, sens perjudici d'aquelles altres possibles conseqüències previstes a la legislació vigent en matèria de subvencions.
4.4 La percepció d'aquestes subvencions és compatible amb la percepció de subvencions procedents d'altres fonts, públiques o privades, sempre que, aïlladament o en concurrència amb altres subvencions, ajuts, ingressos o recursos, no se superi el cost total de l'actuació subvencionada.
5.1 Cada convocatòria fixa la posició pressupostària a què s'han d'imputar les subvencions i determina la quantia màxima per a aquesta línia.
5.2 L'import de cadascuna de les subvencions concretes es determina en la convocatòria corresponent i, en cap cas, no pot superar el cost total de l'actuació per a la qual es concedeix ni pot excedir l'import de 60.000,00 euros per entitat beneficiària.
5.3 La convocatòria fixa la despesa mínima, realitzada i justificada, de l'actuació subvencionada, exigible per poder considerar acomplerts l'objecte i la finalitat de la subvenció, que ha de permetre, en el cas que el cost final efectiu de l'actuació subvencionada sigui inferior al cost inicialment pressupostat, la reducció, en la mateixa proporció, de la quantia de la subvenció atorgada.
Altrament, l'incompliment de la despesa mínima establerta comporta la revocació de la subvenció atorgada.
6.1 Es consideren despeses subvencionables les que de manera inequívoca responguin a la naturalesa de l'actuació subvencionada, resultin estrictament necessàries per a aquesta, i s'efectuïn en el termini i les condicions que determinen aquestes bases reguladores.
En cap cas, el cost dels béns o serveis subvencionats no pot superar el seu valor de mercat.
L'import per actuació pot arribar al 100% del seu cost total.
Només és subvencionable l'IVA que grava el valor de les despeses en cas que l'entitat beneficiària de la subvenció tingui la consideració de consumidora final.
Són subvencionables les indemnitzacions per fi de contracte, quitances i pagues extraordinàries en la mesura que aquestes despeses estiguin associades amb el concepte o la finalitat de la subvenció i en proporció al temps dedicat a l'actuació subvencionada.
Poden ser subvencionables les despeses d'inversió d'acord amb els requisits i les condicions establerts en la convocatòria corresponent.
Les despeses del personal autònom que presta els seus serveis professionals de manera habitual en una entitat beneficiària s'equiparen a les de personal propi a l'efecte del percentatge de subcontractació.
Les despeses subvencionables estan sotmeses a les limitacions següents:
a) Tan sols es poden imputar a la subvenció les retribucions de personal efectivament meritades per l'actuació per a la qual va ser concedida.
b) No es poden imputar a la subvenció les despeses realitzades en la condició de membres de les juntes directives o dels consells de direcció de l'entitat.
c) Les despeses generals o indirectes relatives a les despeses de funcionament i dietes del personal propi implicat en l'actuació de l'entitat directament relacionades amb l'objecte de la subvenció poden ser subvencionables fins a un 10% de l'import total resultant de la suma de dos dels bocs de despesa previstos, el de retribucions de personal de l'entitat i el d'altres despeses subvencionables.
6.2 Són subvencionables els tributs, quan l'entitat beneficiària de la subvenció els aboni efectivament.
En cap cas no es consideren despeses subvencionables els impostos indirectes quan siguin susceptibles de recuperació o compensació, ni els impostos personals sobre la renda.
6.3 Les entitats beneficiàries poden subcontractar part de l'execució de les actuacions subvencionades, sempre que aquesta subcontractació no excedeixi el 50% de l'import de les actuacions.
En cap cas no es poden subcontractar activitats que, tot i augmentar el cost de l'activitat subvencionada, no aportin valor afegit al contingut de la mateixa activitat.
Així mateix, la subcontractació ha de complir la resta de previsions de l'article 29 de la Llei 38/2003, de 17 de novembre, general de subvencions, que li siguin d'aplicació.
S'entén que una entitat beneficiària subcontracta quan concerta amb tercers l'execució parcial d'una activitat quan aquesta podria ser realitzada directament per l'entitat beneficiària.
6.4 La direcció i la coordinació de l'actuació recauen en l'entitat beneficiària i, en cap cas, no es poden subcontractar.
6.5 Com a norma general es considera despesa realitzada la que hagi estat efectivament pagada amb anterioritat a la finalització del període de justificació determinat en la convocatòria corresponent.
No obstant això, les entitats beneficiàries poden pagar les factures o documents de valor probatori equivalent en el tràfic mercantil o amb eficàcia administrativa i presentar-ne la documentació acreditativa, com a màxim, en el termini d'un mes a partir de la data en què es faci efectiu el pagament de la bestreta del primer any de la subvenció atorgada.
7.1 La presentació de les sol·licituds i altres tràmits associats al procediment de concessió de les subvencions s'han d'efectuar per via telemàtica utilitzant la Seu electrònica de la Generalitat de Catalunya.
La sol·licitud s'ha d'emplenar en el formulari normalitzat que es pot descarregar d'Internet a través dels enllaços que especifiqui la convocatòria.
7.2 Per a la presentació de les sol·licituds, la identificació i la signatura electrònica de les persones sol·licitants s'han de fer a través dels sistemes d'identificació i signatura electrònica admesos per la Seu electrònica d'acord amb els criteris que estableix l'Ordre GRI/233/2015, del 20 de juliol, per la qual s'aprova el Protocol d'identificació i signatura electrònica en l'àmbit de l'Administració de la Generalitat de Catalunya.
7.3 Les persones beneficiàries també s'han d'identificar i signar electrònicament per fer la resta de transaccions associades al procediment de concessió i justificació dels ajuts per mitjans telemàtics i amb el nivell de seguretat que determini la convocatòria.
7.4 En el supòsit d'interrupció no planificada en el funcionament dels sistemes electrònics de la Seu durant l'últim dia establert per a la realització del tràmit corresponent, aquest es podrà dur a terme durant els tres dies hàbils consecutius.
La persona usuària ha de visualitzar un missatge a la Seu en què es comuniqui aquesta circumstància.
7.5 Cada entitat sol·licitant només pot presentar una sol·licitud; en cas que en presenti més d'una, només es valorarà l'última presentada.
El nombre d'actuacions per sol·licitud es determinarà a la convocatòria corresponent.
7.6 La signatura i la presentació de la sol·licitud comporten la plena acceptació d'aquestes bases reguladores i porten implícita l'autorització a l'òrgan gestor per poder comprovar, d'ofici, totes les dades que s'hi contenen.
—8 Documentació que cal presentar amb la sol·licitud
8.1 Les persones sol·licitants han d'annexar a la sol·licitud, emplenada d'acord amb el formulari normalitzat, la documentació següent:
a) Memòria explicativa en què figurin les actuacions per a les quals es demana la subvenció, d'acord amb el model normalitzat que indiqui la convocatòria, incloent-hi les dates d'inici i finalització previstes i el lloc de realització de les actuacions previstes.
b) Pressupost complet i detallat de les actuacions per a les quals es demana la subvenció, en el qual figurin totes les despeses i els ingressos previstos, la quantia de l'ajut que se sol·licita i el detall de les fonts de finançament, d'acord amb el model normalitzat que indiqui la convocatòria.
En el cas que l'actuació subvencionada consisteixi en diferents activitats, el pressupost s'ha de desglossar per activitats i per conceptes de despesa.
c) Declaració del règim d'IVA de l'entitat.
8.2 El compliment dels requisits previstos a la base 4.1 que siguin d'aplicació a cada entitat sol·licitant s'acredita amb la declaració responsable que consta inclosa en el model de sol·licitud.
La inexactitud, falsedat o omissió de caràcter essencial en qualsevol dada o document que acompanyi la sol·licitud de subvencions deixa sense efecte aquest tràmit, des del moment en què es coneguin i prèvia audiència a la persona interessada, i, en conseqüència, comporten la inadmissió de la sol·licitud de subvenció, sens perjudici que puguin ser causa de revocació de la subvenció, si es coneixen amb posterioritat a la concessió.
—9 Termini de presentació de sol·licituds
El termini de presentació de les sol·licituds, acompanyades de la documentació prevista a la base 8, és el que, a aquest efecte, estableixi la convocatòria corresponent.
—10 Comprovació de dades i compliment de requisits
10.1 L'òrgan instructor pot comprovar, quan ho consideri necessari, el compliment dels requisits previstos en la base 4.1.
c) Les dades relatives a la personalitat jurídica, a la capacitat d'obrar i al document d'identificació fiscal de l'entitat, i a la inscripció als registres corresponents.
d) En el cas de fundacions, que hagin complert el deure de presentació dels comptes anuals davant el protectorat.
e) En el cas de fundacions i associacions, que hagin adaptat els seus estatuts d'acord amb el règim transitori que preveu la Llei 4/2008, de 24 d'abril, del llibre tercer del Codi civil de Catalunya.
f) En el cas d'altres persones jurídiques, haver presentat els comptes anuals d'acord amb la normativa aplicable.
En el cas que l'òrgan instructor, per causes alienes a la seva actuació, no pugui comprovar d'ofici les dades i el compliment dels requisits esmentats, ha de requerir a la persona sol·licitant o beneficiària que aporti la documentació escaient, en el termini de 10 dies hàbils.
En el cas que dins el termini atorgat no s'aporti la documentació requerida, es dicta la resolució corresponent en els termes previstos en la base 14.
10.2 Pel que fa a la resta de requisits, la comprovació es du a terme mitjançant el requeriment a la persona sol·licitant o beneficiària de la documentació que els acredita.
Així mateix, l'òrgan instructor pot demanar a les entitats sol·licitants o beneficiàries que aportin la documentació complementària que consideri necessària per acreditar les dades que figuren a la sol·licitud.
Les sol·licituds admeses a la convocatòria es valoren per la comissió prevista en la base 12.3, aplicant els criteris de valoració següents:
Es puntua per trams, i per cadascun dels criteris específics s'indica la puntuació màxima que es pot assolir.
I, d'altra banda, es valora l'actuació, d'acord amb els criteris següents:
b) L'interès socioambiental de l'actuació en l'àmbit territorial on s'hagi d'executar (fins a 5 punts).
c) La col·laboració amb altres entitats públiques o privades per a la realització de l'actuació a excepció del que es preveu a la lletra g) (fins a 3 punts).
Dins d'aquest criteri es valorarà el grau de coherència general de l'actuació tenint en compte, principalment, la definició i la formulació d'objectius i continguts, la programació temporal de l'actuació, l'adequació dels materials de suport, els mecanismes d'avaluació de l'actuació, la precisió en la definició de la tipologia i el nombre de destinataris, el grau de coherència entre el pressupost de l'actuació i les seves activitats, així com la difusió de l'actuació (fins a 40 punts).
e) L'experiència en educació i sensibilització ambiental dels responsables de l'actuació (fins a 5 punts).
f) La participació de voluntariat en la realització de l'actuació i la seva funció en l'execució de l'actuació (fins a 4 punts).
g) Disposar d'altres fonts de finançament, públiques o privades, per a l'execució de l'actuació (fins a 5 punts).
Per obtenir la subvenció, les entitats sol·licitants han d'assolir una puntuació mínima de 25 punts en la qualitat de l'actuació (criteri d) i una puntuació mínima total de 40 punts.
El fet d'assolir un nombre de punts igual o superior a 40 no dona per si mateix dret a obtenir la subvenció.
En cas d'empat en la puntuació final, s'ordenaran les entitats en funció de la ponderació dels criteris següents: en primer lloc, les que hagin obtingut una puntuació més elevada en el criteri d); i, en cas que la puntuació obtinguda sigui la mateixa, les que hagin obtingut una puntuació més elevada en el criteri b).
En el cas de subvencions per a actuacions, si en la sol·licitud es demana per més d'una actuació cada una d'elles es valora de manera independent.
12.1 El procediment de concessió és el de concurrència competitiva d'acord amb el que preveu l'article 22 de la Llei 38/2003, general de subvencions.
12.2 L'òrgan instructor del procediment per a la concessió de les subvencions és la Direcció General de Polítiques Ambientals i Medi Natural.
12.4 Un cop avaluades les sol·licituds i rebuda la proposta de la comissió de valoració, el/la titular de l'òrgan instructor formula i notifica la proposta de resolució provisional de concessió de les subvencions d'acord amb el contingut i els tràmits que estableix la base 13.
Un cop finalitzat el termini de presentació de la documentació requerida o d'al·legacions, el/la titular de l'òrgan instructor formula la proposta de resolució definitiva de concessió de les subvencions, a la vista de la proposta de resolució provisional, de la documentació addicional presentada pels beneficiaris proposats, i de les comprovacions d'ofici fetes d'acord amb la base 10, i l'eleva a l'òrgan resolutori.
12.5 Abans que no es dicti la resolució definitiva, es pot reduir parcialment o totalment la subvenció, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
—13 Proposta de resolució provisional, acceptació de la subvenció, reformulació i presentació de la documentació addicional
13.1 La proposta de resolució provisional de concessió de les subvencions es notifica a les persones interessades mitjançant la seva publicació al Tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ).
13.2 La proposta de resolució provisional ha de contenir la llista d'entitats sol·licitants proposades per ser beneficiàries de les subvencions i les entitats que formen part de la llista de reserva, si n'hi ha, degudament prioritzada en funció de la puntuació obtinguda.
En el supòsit que alguna de les entitats proposades per ser beneficiàries de la subvenció no l'accepti o desisteixi de la sol·licitud, es pot atorgar la subvenció a l'entitat/s sol·licitant/s de la llista de reserva per ordre de puntuació, sempre que s'hagi alliberat crèdit suficient per atendre la/les sol·licitud/s corresponents, després d'aportar la documentació a què es refereix l'apartat 5 d'aquesta base.
13.3 Les entitats proposades com a beneficiàries de les subvencions han de presentar la documentació que els sigui requerida en la proposta de resolució provisional d'acord amb l'apartat 5 d'aquesta base, dins el termini de 10 dies hàbils a comptar de l'endemà de la publicació de la proposta de resolució provisional de concessió.
Dins d'aquest mateix termini, les entitats sol·licitants poden presentar al·legacions, que es tindran en compte en el moment de resoldre.
S'entendrà que la subvenció és acceptada tàcitament en el supòsit que la persona proposada com a beneficiària no presenti cap al·legació dins del termini de 10 dies hàbils a comptar de l'endemà de la publicació de la proposta de resolució provisional de concessió.
13.4 Les entitats proposades com a beneficiàries poden desistir de la sol·licitud o presentar la reformulació de l'actuació i del pressupost, dins del termini previst a la base 13.3, per adaptar-los a la subvenció proposada si l'import d'aquesta és inferior al sol·licitat mitjançant la presentació d'un document a aquest efecte.
La possibilitat de reformulació, en qualsevol cas, ha de respectar l'objecte, les condicions i la finalitat de la subvenció així com els criteris de valoració establerts en relació amb l'actuació, i en cap cas no pot comportar una modificació substancial de l'actuació.
Així mateix, s'han de continuar complint els límits de quantia de la subvenció que pugui establir la convocatòria.
La subvenció s'atorgarà sobre el pressupost acceptat i la justificació ha de ser respecte d'aquest pressupost.
En el supòsit d'haver presentat una reformulació de l'actuació i del pressupost, l'atorgament de la subvenció comporta l'acceptació de la reformulació.
13.5 La documentació a què es refereix la base 13.3, que cal requerir i aportar en tot cas, és la següent:
a) En cas que la persona que ha signat la sol·licitud actuï en representació d'altri, còpia digitalitzada de la documentació acreditativa de la representació amb què actua, si no s'ha inscrit en un registre públic.
En cas que la representació estigui inscrita al registre esmentat, no cal aportar aquesta documentació perquè l'òrgan instructor ho comprova d'ofici.
b) Sol·licitud de transferència bancària per a pagaments de la Tresoreria de la Generalitat de Catalunya a creditors/ores, que consta annexa al model normalitzat de sol·licitud, degudament emplenada.
c) En el cas de persones jurídiques que hagin estat proposades com a beneficiàries d'una subvenció d'un import superior a 10.000 euros, declaració responsable que contingui la informació relativa a les retribucions de llurs òrgans de direcció o administració.
No cal aportar aquesta documentació en el cas que l'entitat sol·licitant l'hagi presentada anteriorment a qualsevol òrgan de l'Administració de la Generalitat, sempre que no hagin transcorregut més de cinc anys des de la presentació i no hagi experimentat cap modificació.
En aquest supòsit, cal indicar clarament la data i l'òrgan o dependència en què va ser presentada i el procediment a què feien referència.
Si l'òrgan instructor, per causes alienes a la seva actuació, no pot aconseguir el/s document/s, ha de requerir a l'entitat beneficiària que els aporti en el termini de 10 dies hàbils.
13.6 La presentació de la documentació per mitjans telemàtics comporta que no s'ha de presentar la documentació acreditativa de la representació quan la signatura electrònica acrediti també que la persona signant té poders suficients per actuar en nom de l'entitat representada.
—14 Inadmissió i desistiment de la sol·licitud
14.1 Comporta la inadmissió de la sol·licitud:
b) L'incompliment dels requisits no esmenables, sens perjudici que aquest incompliment pugui ser causa de revocació de la subvenció, si es coneix amb posterioritat a la concessió.
14.2 Comporta el desistiment de la sol·licitud:
a) La manca de presentació de qualsevol dels documents que preveu la base 8 o la manca d'esmena dels requisits esmenables, dins el termini de 10 dies hàbils i amb el requeriment previ.
b) La manca de presentació de la documentació que sigui requerida, en els termes previstos a la base 13.3.
14.3 Prèviament a la concessió de les subvencions, l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades mitjançant la seva publicació al Tauler electrònic de l'Administració de la Generalitat de Catalunya [URL], sens perjudici que pugui utilitzar addicionalment altres mitjans electrònics.
14.4 En la publicació de la resolució d'inadmissió o de desistiment han de constar els recursos que contra aquesta siguin procedents, l'òrgan administratiu davant el qual s'han de presentar i el termini per interposar-los.
14.5 Sens perjudici del desistiment previst en la base 13.4, qualsevol entitat sol·licitant pot desistir per escrit de la seva sol·licitud de subvenció, abans de la concessió, i l'òrgan instructor l'ha d'acceptar.
—15 Resolució del procediment i publicació
15.1 La resolució del procediment de concessió de les subvencions correspon a l'òrgan que es determini en la convocatòria corresponent.
La resolució, degudament motivada, s'ha de dictar i publicar en el termini que, a aquest efecte, es determina en la convocatòria corresponent que, en cap cas, no pot ser superior a sis mesos des de la data de publicació de la convocatòria.
Sens perjudici de l'obligació de resoldre, transcorregut el termini esmentat sense que s'hagi dictat i publicat la resolució expressa, les sol·licituds s'entenen desestimades i, en conseqüència, denegada la subvenció, d'acord amb el que preveu l'article 54.2.e) de la Llei 26/2010, del 3 d'agost, de règim jurídic i de procediment de les administracions públiques de Catalunya.
15.2 La resolució del procediment de concessió de les subvencions es notifica pels mateixos mitjans i amb les mateixes condicions i efectes previstos en la base 14.3 per a la notificació de les resolucions d'inadmissió o desistiment de la sol·licitud.
15.3 En la publicació de la resolució del procediment de concessió han de constar els recursos que contra aquesta siguin procedents, l'òrgan administratiu o judicial, si escau, davant el qual s'han de presentar i el termini per interposar-los.
16.1 S'ha de donar publicitat a les subvencions concedides amb indicació del seu import, objectiu o finalitat i els beneficiaris, mitjançant la seva exposició al tauler d'anuncis designat a la convocatòria, al Tauler electrònic de l'Administració de la Generalitat de Catalunya [URL] i al web del Departament de Territori i Sostenibilitat.
16.2 S'ha de donar publicitat, al Portal de la Transparència, de la informació a què fa referència l'article 15 de la Llei 19/2014, del 29 de desembre, de transparència, accés a la informació pública i bon govern.
16.3 S'ha de donar publicitat mitjançant la Base de Dades Nacional de Subvencions de la informació sobre les convocatòries i les resolucions de concessió de les subvencions, d'acord amb el que preveu l'article 18 de la Llei 38/2003, de 17 de novembre, general de subvencions, modificat per la Llei 15/2014, de 16 de setembre, de racionalització del sector públic i altres mesures de reforma administrativa.
16.4 S'han de publicar en el Diari Oficial de la Generalitat de Catalunya, amb expressió de la convocatòria, el programa, el crèdit pressupostari al qual s'imputen, el beneficiari, la quantitat concedida i la finalitat o finalitats de la subvenció, les subvencions d'import igual o superior a 3.000 euros.
17.1 S'estableix com a modalitat de justificació el compte justificatiu amb aportació de justificants de despesa, d'acord amb el que estableix l'Ordre ECO/172/2015, de 3 de juny, sobre les formes de justificació de subvencions.
L'entitat beneficiària ha de justificar el compliment de l'objecte de la subvenció, el compliment de les condicions i de la seva finalitat.
El compte justificatiu de la realització de l'actuació s'ha de presentar dins del/s termini/s que, a aquest efecte, es fixi/n en la convocatòria corresponent.
L'òrgan concedent pot ampliar aquest termini, d'ofici o a petició de l'entitat beneficiària, si aquesta acredita, en els termes i les condicions previstes a l'article 32 de la Llei 39/2015, d'1 d'octubre, la impossibilitat de donar compliment a aquesta obligació per causa justificada que no li sigui directament imputable.
Aquesta ampliació de termini per presentar la justificació no pot excedir la meitat del termini inicial ni superar l'exercici pressupostari al qual s'ha d'imputar el pagament, i es pot concedir sempre que no es perjudiquin drets de tercers.
A l'efecte del càlcul de l'ampliació del termini per justificar s'entén que el termini inicial és el que va des de l'endemà de la finalització del termini màxim d'execució fins a la data final del termini de justificació previst a la convocatòria.
17.2 La justificació del compliment de l'objecte de la subvenció, el compliment de les condicions i de la seva finalitat s'ha de dur a terme mitjançant la presentació, a l'òrgan competent designat a la convocatòria, del compte justificatiu, que ha de contenir la documentació següent:
Una memòria explicativa del compliment de la finalitat de l'actuació subvencionada amb indicació de les activitats realitzades i dels resultats obtinguts ajustada al model normalitzat que es determina a la convocatòria corresponent.
Una memòria econòmica sobre els costos de les activitats realitzades signada pel representant legal de l'entitat beneficiària, on consti:
a) Una relació classificada de les despeses de les activitats, amb identificació del creditor, número de la factura o document de valor probatori equivalent en el tràfic mercantil, l'import, la data d'emissió i la data de pagament d'acord amb els terminis que es fixin en la convocatòria corresponent, així com el percentatge imputat, si escau.
Una liquidació del pressupost on s'indiquin i, si escau, es motivin les desviacions respecte al pressupost inicial.
b) Les factures de les despeses imputades a la subvenció o documents de valor probatori equivalent en el tràfic jurídic mercantil o amb eficàcia administrativa, i la documentació acreditativa del pagament, consistent en l'extracte bancari o, en el cas de pagament en efectiu, documentació acreditativa de la percepció de l'import per part del creditor.
Per a la justificació de les despeses de personal cal aportar la documentació següent:
- Nòmines imputades a l'actuació subvencionada.
- Document signat pel representant legal de l'entitat beneficiària que detalli, per a tota la relació de persones de les quals s'han presentat nòmines, les activitats desenvolupades i la dedicació exacta a l'actuació subvencionada (mesos, dies, hores, segons correspongui).
- Transferència bancària que identifiqui el destinatari de la nòmina, l'import i la data.
No és vàlida l'ordre de pagament, sinó el justificant bancari o un certificat de l'entitat financera on figuri la informació.
- Si els justificants de pagament són globals es presentarà el desglossament per treballador amb la identificació del nombre de la remesa, la data, el nom del treballador i la nòmina pagada i import.
- Documents TC1 i TC2 de la Seguretat Social amb el segell de compensació o el pagament efectiu de l'entitat financera corresponent.
Si s'utilitza el sistema de remissió electrònica de documents, el pagament es justificarà:
- En cas de domiciliació bancària, mitjançant el càrrec en el compte corresponent.
- Si el pagament s'efectua a través d'una entitat financera, mitjançant el rebut de liquidació de cotitzacions segellat o validat mecànicament per l'entitat financera.
- Si s'utilitzen altres vies de pagament, mitjançant el rebut de liquidació de cotitzacions i el justificant bancari de pagament.
En el cas que l'entitat tingui subscrit algun conveni amb la Seguretat Social per ajornar el pagament de les quotes, aquestes no es podran imputar a la justificació econòmica de la subvenció si no han estat pagades.
No són subvencionables els costos dels treballadors de baixa durant el període de realització de l'actuació.
- Model trimestral de declaració de retencions i ingrés a compte de l'IRPF del període de desenvolupament de l'actuació subvencionada (model 111).
Si a la data de la justificació no es disposa del model de resum anual de retencions i ingressos a compte, s'haurà de completar la informació dels models trimestrals mitjançant una relació on constin el nom i cognoms, el NIF i l'import de les retencions de cadascun dels treballadors imputats a l'actuació subvencionada.
Aquesta relació haurà d'estar segellada i signada pel representant legal de l'entitat beneficiària.
c) Una relació detallada dels altres ingressos o subvencions que hagin finançat l'activitat subvencionada amb indicació de l'import i la seva procedència.
Quan els justificants de les despeses s'imputin parcialment a altres subvencions, cal indicar la quantia exacta o el percentatge imputat a cadascuna, amb identificació dels òrgans concedents.
d) Si s'han fet contractacions o subcontractacions per a l'execució de l'actuació objecte de la subvenció i l'import de la despesa subvencionable supera els imports establerts a la normativa de contractes públics per a la contractació menor, s'han de sol·licitar com a mínim tres ofertes de diferents proveïdors, amb caràcter previ a la contractació o subcontractació del compromís per a l'execució de l'actuació, tret que per les seves característiques especials no hi hagi en el mercat prou nombre d'empreses que les portin a terme, o tret que la despesa s'hagi fet amb anterioritat a la concessió de la subvenció.
L'elecció entre les ofertes presentades, que s'han d'aportar en la justificació, s'ha de fer d'acord amb els criteris d'eficiència i economia i s'ha de justificar expressament en una memòria l'elecció quan no recaigui en la proposta econòmica més avantatjosa
e) Dos exemplars de les publicacions o materials audiovisuals que s'editin en els quals s'ha de fer constar que han estat subvencionats pel Departament de Territori i Sostenibilitat de la Generalitat de Catalunya.
La forma de presentació d'aquesta documentació es determina en la convocatòria corresponent.
f) Documentació acreditativa dels mitjans emprats per a la publicitat i difusió de l'actuació subvencionada, en els quals s'ha d'haver fet constar que aquesta actuació ha estat subvencionada pel Departament de Territori i Sostenibilitat de la Generalitat de Catalunya.
La fracció del pressupost subvencionable que es consideri cost indirecte imputable a l'actuació subvencionada no requerirà justificació addicional, atès que en la base 6.1.c) s'estableix un percentatge màxim d'imputació per aquest concepte.
La memòria explicativa i la memòria econòmica presentades en format paper han d'estar signades pel representant legal de l'entitat.
17.3 La documentació prevista en la base 17.2 s'ha de presentar al Departament de Territori i Sostenibilitat, preferentment amb el mateix format i a través dels canals que estableix la base 7.1 excepte el que es preveu a la lletra e).
Les persones beneficiàries han de presentar còpies digitalitzades dels justificants d'acord amb el que preveuen les normes de procediment administratiu vigents.
En el cas que la documentació prevista a la base 17.2 es lliuri de manera presencial al Departament de Territori i Sostenibilitat, adreçada a la Direcció General de Polítiques Ambientals i Medi Natural, els justificants de despesa es presenten en format paper i han de ser originals, i en el cas de la documentació acreditativa del pagament pot ser original o fotocòpia compulsada.
18.1 El pagament de la subvenció es tramita un cop l'actuació subvencionada ha estat degudament justificada i pagada dins dels terminis previstos a la convocatòria.
No obstant això, es poden preveure diversos pagaments com a bestreta, els quals es fan efectius en els termes, les condicions i els terminis que a aquest efecte es determini en la convocatòria corresponent.
La tramitació de bestretes es justifica per raó del subjecte beneficiari, atès que són entitats sense ànim de lucre.
Per fer-les efectives no s'exigirà la prestació de cap garantia.
El pagament de l'import de la subvenció no pagat com a bestreta es tramita una vegada es presenta i s'accepta la documentació justificativa de les despeses de les actuacions subvencionades i de la documentació que n'acrediti el pagament.
18.2 En el supòsit de reducció de la quantia de la subvenció previst a la base 5.3, el pagament de la subvenció es tramita per un import reduït en la mateixa proporció a la desviació pressupostària produïda entre el cost final justificat de l'actuació subvencionada i el cost inicialment pressupostat.
18.3 Prèviament al reconeixement de l'obligació de cadascun dels pagaments, l'òrgan instructor ha de comprovar d'ofici si la persona beneficiària està al corrent de les obligacions tributàries i amb la Seguretat Social.
—19 Obligacions de les persones beneficiàries
Les entitats beneficiàries de les subvencions han de complir les obligacions que es preveuen en els articles 90 bis, 92.2.h), 92 bis i 95 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 14 i el títol III de la Llei 38/2003, de 17 de novembre, general de subvencions i, específicament, les següents:
a) Complir la finalitat i les condicions de la subvenció realitzant l'actuació subvencionada en el termini que determini la convocatòria.
b) Dur a terme l'actuació subvencionada d'acord amb la memòria explicativa presentada.
Qualsevol canvi en l'actuació presentada s'ha de comunicar a l'òrgan instructor.
L'òrgan instructor pot acceptar la modificació proposada, dins el termini màxim de dos mesos si no comporta canvis substancials ni representa un incompliment dels requisits i les condicions que estableixin aquestes bases, s'ha presentat dins del termini previst i no lesiona drets de tercers.
La proposta es considera desestimada si no s'ha notificat la resolució corresponent en el termini indicat abans, a comptar de l'endemà de l'entrada de la proposta a l'òrgan competent del Departament de Territori i Sostenibilitat.
c) Justificar davant del Departament de Territori i Sostenibilitat en els termes i les condicions que s'estableixin en la base 17.
d) Prestar col·laboració i proporcionar sempre la informació i la documentació que els sigui demanada respecte de la subvenció concedida i sotmetre's a les actuacions de comprovació i control de l'òrgan instructor, de la Intervenció General de la Generalitat, de la Sindicatura de Comptes i d'altres òrgans competents d'acord amb la normativa aplicable i especialment l'article 46 de la Llei 38/2003, de 17 de novembre, general de subvencions.
e) En el cas de les associacions, complir els deures d'elaboració dels comptes anuals de l'últim exercici disponible i de transparència d'acord amb el que estableix l'article 322.15 de la Llei 4/2008, de 24 d'abril, del llibre tercer del Codi civil de Catalunya, relatiu a persones jurídiques.
f) Comunicar a l'òrgan instructor els ajuts, els ingressos o els recursos que financin l'actuació subvencionada, obtinguts o demanats d'altres administracions o entitats públiques o privades, nacionals o internacionals, amb posterioritat a la presentació de la sol·licitud de subvenció.
g) Si s'han fet contractacions o subcontractacions per a l'execució de l'actuació objecte de la subvenció i l'import de la despesa subvencionable supera els imports que estableix la normativa de contractes públics per a la contractació menor, s'han de sol·licitar com a mínim tres ofertes de diferents proveïdors, amb caràcter previ a la contractació o subcontractació del compromís per a l'execució de l'actuació, tret que per les seves característiques especials no hi hagi en el mercat prou nombre d'empreses que les portin a terme, o tret que la despesa s'hagi fet amb anterioritat a la concessió de la subvenció.
h) Conservar els documents justificatius de l'aplicació dels fons rebuts, inclosos els documents electrònics, mentre puguin ser objecte de les actuacions de comprovació i control.
Els recursos educatius accessibles per Internet que derivin d'una subvenció han d'estar disponibles de manera gratuïta al web de les entitats beneficiàries durant un període mínim de cinc anys.
i) En el cas que la subvenció estigui destinada al finançament de béns inventariables, els beneficiaris estan obligats a destinar-la a la finalitat concreta de la subvenció durant un període mínim de cinc anys, si els béns són inscriptibles en un registre públic, i de dos anys per a la resta de béns.
j) En el cas de béns inscriptibles en un registre públic, s'haurà de fer constar en l'escriptura aquesta circumstància, així com l'import de la subvenció concedida, havent de ser objecte aquests aspectes d'inscripció en el registre públic corresponent.
k) Reintegrar els imports percebuts en els supòsits de revocació i reintegrament que preveu la base 21.
l) Si la concessió de la subvenció és per un import superior a 10.000 euros, cal comunicar a l'òrgan concedent, mitjançant una declaració responsable, la informació que preveu la base 13.5 c), a l'efecte de fer-la pública, d'acord amb el que preveu l'article 15.2 de la Llei 19/2014, del 29 de desembre, de transparència, accés a la informació pública i bon govern.
m) En el cas entitats privades que perceben subvencions o ajuts públics de més de 100.000 euros anuals o si almenys el 40% dels seus ingressos anuals procedeix de subvencions o ajuts públics, sempre que aquesta quantitat sigui de més de 5.000 euros, han d'aplicar les obligacions de transparència que estableix la Llei 19/2014, del 29 de desembre, de transparència, accés a la informació pública i bon govern, així com les que estableix la Llei 19/2013, de 9 de desembre, de transparència, accés a la informació pública i bon govern.
n) Complir el que preveu la Llei 17/2015, del 21 de juliol, d'igualtat efectiva de dones i homes.
o) Adherir-se als principis ètics i a les regles de conducta establerts en la base 4.2.
p) Tots els materials editats, escrits, gràfics, en suport audiovisual o accessibles per Internet referents a les actuacions subvencionades han de complir els requisits següents:
S'hi ha de fer constar en un lloc destacat el logotip del Departament de Territori i Sostenibilitat, i l'expressió "Amb el suport de:" utilitzant el logotip corporatiu del Programa d'identificació visual (PIV) editat a la pàgina web: http://www.gencat.cat/piv/ en els elements informatius i de difusió de l'actuació objecte de la subvenció, si es duen a terme amb posterioritat a la concessió de la subvenció.
En publicacions en paper, l'expressió "Amb el suport de:" i el logotip han d'anar a la coberta; en CD-ROM, a la caràtula i sobre el disc mateix; i en webs i presentacions tipus PowerPoint o similar han d'anar, com a mínim, a la pàgina o diapositiva inicial.
S'han d'elaborar en llengua catalana.
Si cal elaborar-los en més d'una llengua, el català ha d'ocupar-hi el lloc preferent.
Cal vetllar especialment per la utilització d'un llenguatge no sexista.
S'ha de prioritzar l'ús de paper ecològic o reciclat, imprès a doble cara, en tota la documentació i els materials escrits, tant els que es lliurin al Departament de Territori i Sostenibilitat com tots aquells referents a les actuacions subvencionades que s'editin.
Sempre que sigui possible, els materials que s'utilitzin en el desenvolupament d'actuacions subvencionades han de ser elaborats, totalment o parcialment, amb materials que disposin del distintiu de garantia de qualitat ambiental.
—20 Modificació de la resolució
—21 Revocació, invalidesa de la resolució de concessió i reintegrament de les quantitats percebudes indegudament.
21.1 L'òrgan concedent, quan apreciï que concorre alguna de les causes de revocació previstes a l'article 99 del Text refós de la Llei de finances públiques de Catalunya, ha d'iniciar la tramitació del corresponent expedient de revocació, de conformitat amb el procediment establert a l'article 100, i si la resolució del procediment conclou que s'ha produït la causa de revocació, ha d'acordar revocar totalment o parcialment la subvenció concedida, segons correspongui, i quan escaigui, també el reintegrament total o parcial de les quantitats percebudes i l'exigència dels interessos legals corresponents.
21.2 Són causes de nul·litat i anul·labilitat de la resolució de concessió les que preveu l'article 36 de la Llei 38/2003, de 17 de novembre, general de subvencions.
21.3 Així mateix, escau el reintegrament de les quantitats percebudes i l'exigència de l'interès de demora corresponent des del moment del pagament de la subvenció fins a la data en què s'acordi la procedència del reintegrament, en els casos que preveu l'article 37 de la Llei 38/2003, de 17 de novembre, general de subvencions, amb la instrucció prèvia del procediment de reintegrament que es preveu a l'article 100 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
21.4 També s'ha de reintegrar l'excés de les subvencions percebudes pel que fa al cost de l'actuació juntament amb els interessos de demora, en el supòsit que preveu l'article 34 del Reglament de desplegament de la Llei general de subvencions, aprovat pel Reial decret 887/2006, de 21 de juliol.
En cas d'incompliment de les obligacions que es preveuen en aquestes bases reguladores, serà aplicable el règim sancionador que preveuen la Llei 38/2003, de 17 de novembre, general de subvencions, i el Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, si aquest incompliment és constitutiu d'infracció d'acord amb la legislació esmentada, amb independència de la revocació de la resolució de concessió i de l'obligació de reintegrament total o parcial de la subvenció concedida.
En el cas que l'objecte de la subvenció inclogui el tractament de dades de caràcter personal, els beneficiaris han de complir la normativa corresponent, adoptant i implementant les mesures de seguretat que preveu la Llei orgànica 15/1999, de 13 de desembre, de protecció de dades de caràcter personal, desplegada pel Reial decret 1720/2007, de 21 de desembre.
En tot el que no preveuen expressament aquestes bases, són aplicables les disposicions següents: el capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre; l'Ordre ECO/172/2015, de 3 de juny, sobre les formes de justificació de subvencions; els preceptes de caràcter bàsic de la Llei 38/2003, de 17 de novembre, general de subvencions, i del Reglament de desplegament de la Llei esmentada, aprovat pel Reial decret 887/2006, de 21 de juliol; la Llei 26/2010, del 3 d'agost, de règim jurídic i de procediment de les administracions públiques de Catalunya; la Llei 39/2015, d'1 d'octubre, del procediment administratiu comú de les administracions públiques; la Llei 19/2014, del 29 de desembre, de transparència, accés a la informació pública i bon govern, i la resta de normativa aplicable.
Bases reguladores específiques de les subvencions per al finançament de projectes d'educació i sensibilització ambiental duts a terme per dues o més entitats sense ànim de lucre del tercer sector ambiental de Catalunya en règim de col·laboració
L'objecte d'aquestes bases és regular les subvencions destinades a entitats sense ànim de lucre del tercer sector ambiental de Catalunya per al finançament de projectes d'educació i sensibilització ambiental en la realització dels quals col·laborin dues o més entitats del tercer sector ambiental de Catalunya.
Les subvencions es regeixen per les bases de l'annex 1 i per les bases específiques que figuren a continuació.
Són subvencionables els projectes d'educació i sensibilització ambiental que es determinen a cada convocatòria.
—3 Entitats beneficiàries i requisits de les entitats sol·licitants
3.1 Poden optar a les subvencions regulades en aquestes bases dues o més entitats sense ànim de lucre del tercer sector ambiental de Catalunya interessades a col·laborar en la realització de projectes d'educació i sensibilització ambiental que tinguin la seu o una delegació a Catalunya i hi exerceixin la seva activitat; que tinguin com a finalitat principal la protecció i la millora del medi ambient als seus estatuts, i que formalitzin un acord de col·laboració relatiu a un determinat projecte.
Les associacions empresarials, els col·legis professionals i els sindicats no poden optar a les subvencions regulades en aquesta Ordre.
3.2 L'entitat promotora assumeix la direcció i la coordinació del projecte que en cap cas no es poden subcontractar, així com l'execució de, com a mínim, el 50% del cost del projecte.
Així mateix, assumeix la representativitat del projecte davant del Departament de Territori i Sostenibilitat.
3.3 Les entitats sòcies amb relació a un determinat projecte han de complir totes les obligacions i els requisits que preveuen les bases de l'annex 1 per a les entitats beneficiàries de les subvencions i han d'assumir una part del cost econòmic del projecte.
3.4 Les entitats que col·laboren en la realització d'un determinat projecte tenen la condició de beneficiàries i han de subscriure un acord on es defineixin clarament quines són les entitats sòcies, quina actua com a promotora del projecte pel que fa a les obligacions establertes a les bases, les actuacions que aniran a càrrec de cada una i quina part de l'import de la subvenció els correspondrà.
L'acord s'ha d'ajustar al model normalitzat que determini la convocatòria corresponent i s'ha de signar electrònicament pel representant legal de totes les entitats que col·laboren en el projecte.
Només hi pot haver un projecte per sol·licitud.
Una entitat pot participar, com a màxim, en dos projectes.
Una entitat es pot presentar com a promotora o com a sòcia d'un projecte.
En cas de presentar-se com a promotora, només podrà figurar en un altre projecte com a sòcia.
—5 Documentació que cal presentar amb la sol·licitud
Les sol·licituds, emplenades d'acord amb el formulari normalitzat, han d'anar acompanyades de la documentació següent:
a) L'acord de col·laboració subscrit per les entitats sòcies per a la realització conjunta d'un projecte d'educació i sensibilització ambiental, en el qual se'n designa una com a entitat promotora i es determinen les accions que porta a terme cada una de les entitats, ajustat al model que estableix el contingut mínim que determina la convocatòria corresponent.
b) Per a les entitats sòcies, les declaracions responsables de compliment dels requisits previstos a la base 4.1 de l'annex 1.
c) La documentació prevista en la base 8.1 de l'annex 1, referida a cada una de les entitats sòcies.
Les persones sol·licitants han de presentar còpies digitalitzades dels documents en substitució de les còpies compulsades, d'acord amb el que preveuen les normes de procediment administratiu.
Les sol·licituds admeses a la convocatòria són valorades per la comissió de valoració prevista a la base 12.3 de l'annex 1 aplicant els criteris de valoració que figuren a continuació.
Es puntua per trams i per cadascun dels criteris específics s'indica la puntuació màxima que es pot assolir.
b) El valor afegit que l'entitat aporta al conjunt del projecte (fins a 6 punts).
I, d'altra banda, es valora el projecte, d'acord amb els criteris següents:
c) L'interès socioambiental del projecte en l'àmbit territorial on s'hagi d'executar (fins a 5 punts).
Dins d'aquest criteri es valorarà el grau de coherència general del projecte tenint en compte, principalment, la definició i la formulació d'objectius i continguts, la programació temporal del projecte, l'adequació dels materials de suport, els mecanismes d'avaluació del projecte, la precisió en la definició de la tipologia i el nombre de destinataris, el grau de coherència entre el pressupost del projecte i les seves actuacions, així com la difusió del projecte (fins a 40 punts).
e) L'experiència en educació i sensibilització ambiental dels responsables del projecte (fins a 5 punts).
f) La participació de voluntariat en la realització del projecte i la seva funció en l'execució del projecte (fins a 4 punts).
g) Disposar d'altres fonts de finançament, públiques o privades, per a l'execució del projecte (fins a 5 punts).
Per obtenir la subvenció, les entitats sol·licitants han d'assolir una puntuació mínima de 25 punts en la qualitat del projecte (criteri d) i una puntuació mínima total de 45 punts.
El fet d'assolir un nombre de punts igual o superior a 45 no dona per si mateix dret a obtenir la subvenció.
En cas d'empat en la puntuació final, s'ordenaran les entitats en funció de la ponderació dels criteris següents: en primer lloc, les que hagin obtingut una puntuació més elevada en el criteri d); i, en cas que la puntuació obtinguda sigui la mateixa, les que hagin obtingut una puntuació més elevada en el criteri c).
—7 Documentació requerida en la proposta de resolució provisional
Respecte del document acreditatiu de la persona que signa la sol·licitud, que preveu la base 13.5.a) de l'annex 1, en la proposta de resolució provisional només s'ha de requerir el relatiu a l'entitat promotora.
La resolució de la concessió ha d'indicar, d'acord amb el contingut de l'acord de col·laboració, les entitats sòcies beneficiàries de la subvenció i els imports que ha de percebre cadascuna.
9.1 L'entitat promotora ha de presentar, en el decurs de l'execució del projecte, i dins del termini que fixi la convocatòria corresponent, un informe de seguiment ajustat al model normalitzat que determini la convocatòria corresponent.
9.2 Les entitats beneficiàries (promotora i sòcies) han de justificar el compliment de l'objecte de la subvenció, el compliment de les condicions i de la seva finalitat, d'acord amb el que estableix la base 17 de l'annex 1.
9.3 La memòria d'execució, ajustada al model normalitzat i signada pel representant legal si es presenta en format paper, és única pel projecte i la presenta l'entitat promotora a l'òrgan competent del Departament de Territori i Sostenibilitat que fixi la convocatòria corresponent.
La memòria econòmica de cada entitat presentada en format paper ha d'anar signada pel representant legal de l'entitat.
El pagament de l'import de la subvenció es fa a l'entitat promotora i a les altres entitats sòcies en la proporció que els pertoqui de conformitat amb la resolució d'atorgament i amb el procediment establert a la base 18 de l'annex 1.